פבריציו מאוני

פבריציו מאוני (באיטלקית: Fabrizio Meoni; נולד ב-31 בדצמבר 1957 באיטליה, נהרג ב-11 בינואר 2005 בקיפה שבמאוריטניה) היה רוכב מרוצי אופנועי ראלי איטלקי שהתחרה שלוש עשרה פעמים בראלי דקר וניצח אותו פעמיים ב-2001 וב-2002 כשהוא רוכב בחסות חברת KTM.

מאוני נפטר מהתקף לב בגיל 47 לאחר שהתרסק עם אופנועו בקטע המדידה האחד עשר של ראלי דקר 2005. לפני פטירתו, היה ממוקם מאוני במקום השני בדירוג הכללי בקטגוריית האופנועים. בשל מותו, סירבו שאר הרוכבים במרוץ לרכב ביום לאחר מכן, ולכן בוטל קטע המדידה השנים עשר שתוכנן ליום שלמחרת לכבוד זכרו של מאוני.

מותו של מאוני, מבכירי רוכבי הראלי באותה תקופה, התרחש חודשים ספורים לאחר מותו של אגדת ראלי אחרת, ריצ'רד סיינקט - הביא לזעזוע בעולם מרוצי הראלי רייד. עם זאת, רוב הרוכבים ונותני החסות המשיכו לפעול בתחום, כשהמודעות לצורך באביזרי בטיחות ייעודיים הביא לפיתוחים שונים, בהם מגני צוואר ועמוד השדרה, כאשר חלק מהיצרניות, מתייחסות לפריט זה כפריט לבוש חובה במרוצים כאלו.

קישורים חיצוניים
 
 הדיווח על מותו של מאוני - באתר CNN.com
 דקאר: פאבריציו מאוני נפטר! - פורסם במגזין פול גז ב-11 בינואר 2005.
 דקאר: ק.ט.מ שוקלת צעדיה - פורסם במגזין פול גז ב-13 בינואר 2005
 

רוכבי אופנועי מרוץ איטלקים
רוכבי אופנועי מרוץ שנהרגו על המסלול
איטלקים שנולדו ב-1957
איטלקים שנפטרו ב-2005